Bēdroži

Bēdroži jeb pelēkie sīļi (Perisoreus) ir zvirbuļveidīgo (Passeriformes) kārtas viena no vārnu dzimtas (Corvidae) ģintīm, kas apvieno 3 sugas.World Bird List: Crows, mudnesters & birds-of-paradise, 2020

Bēdroži ir sastopami gan Ziemeļamerikā, gan Eirāzijā. Sičuaņas bēdrozis (Perisoreus internigrans) dzīvo nelielā, izolētā teritorijā Ķīnas Sičuaņas provincē. Ziemeļamerikas un Eirāzijas bēdroži dzīvo ziemeļu boreālajā zonā, apmetoties skujkoku mežos, arī Sičuaņas bēdrozis dzīvo skujkoku mežos, tikai Sičuaņas provinces kalnos 3000—4300 metrus virs jūras līmeņa. Visas bēdrožu sugas ir nometnieces un ļoti reti klejo nelielus attālumus.

 Izskats un īpašības 
Bēdroži ir vieni no mazākajiem putniem vārnu dzimtā, to ķermeņa izmērs ir apmēram 25—33 cm.Siberian Jay To apspalvojums ir pelēks, izņemot Sibīrijas bēdrozi (Perisoreus infaustus)
, kurš ir brūni pelēks. Bēdroži ir visēdāji, un tie visi veido barības krājumus, saviļājot barību ar siekalām lipīgā piciņā, kura viegli pielīp jebkurai virsmai. Kumosiņi tiek slēpti aiz koku mizām, starp skujām un koku mizas rievās un iedobītēs.Rutter, Russell J. 1969. A contribution to the biology of the gray jay (Perisoreus canadensis). Canadian Field-Naturalist,. 83(4): 300–316

 Klasifikācija 
Bēdrožu ģints (Perisoreus)
 Bēdrozis (Perisoreus infaustus)
 Kanādas bēdrozis (Perisoreus canadensis)
 Sičuaņas bēdrozis (Perisoreus internigrans)

 Atsauces 

 Ārējās saites 
 Crows, Jays and Magpies Corvidae: Perisoreus 
 Perisoreus
 Sičuaņas bēdroža foto  (orientalbirdimages.org)


Kategorija:Vārnu dzimta